Sportdae by Handhaaf aangebied | News24
Sportdae by Handhaaf aangebied
Laerskool Handhaaf sien uit na 'n be-drywige maand waartydens die skool vir drie agtereenvolgende naweke sportdae gaan aanbied.
Eerskomende naweek word kragte gemeet teen Gill, die daaropvolgende naweek kom Laerskool Sunridge en op 23 Mei sal Laerskool Jeffreysbaai teen Handhaaf meeding.
Volgens Neil Loock, sportorganiseerder van Handhaaf gee dit die skool se rugby- en netbalspanne die kans om teen groot skole deel te neem. Daar sal ook tennis en skaak by sekere van die sportdae gespeel word. Handhaaf verwag dat daar sowat 1 000 skoliere, ouers en toeskouers by elkeen van die sportdae sal wees.